На основу Решења стечајног судије Привредног суда у Суботици о проглашењу банкротства од 05.01.2017. .године, у предмету СТ-25/2016 а у складу са члановима 131., 132 и 133 Закона о стечају («*Службени гласник Републике Србије» број 104/2009*) члановима 44 и 45 Закона о изменама и допунама закона о стечају («*Службени гласник Републике Србије» број 83/14)* и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010),* стечајни управник стечајног дужника:

**МЛИН КАЊИЖА ДОО у стечају, Кањижа ,Ул. Суботички пут 72**

**ОГЛАШАВА**

**Продају имовине ЈАВНИМ НАДМЕТАЊЕМ (трећа продаја)**

Предмет продаје је имовина сврстана у следеће имовинске целине:

|  |  |  |
| --- | --- | --- |
| ***Имовина*** | ***Почетна цена у динарима*** | ***Депозит*** ***у динарима*** |
| **Зграде прехрамбене индустрије и производње пића, зграда бр.1 – стари млин, зграда бр.2 – нови млин, помоћне зграде, зграде бр.3, бр.4, бр.5, бр.6, бр.9, трафо станица, зграда бр.7 и остале зграде – портирница, зграда бр.8 саграђене на парцели бр.105/1 к.о.Кањижа, у природи Суботички пут бр.72, зграда занатства и личних услуга – столарска радионица, зграда бр.1, силоси, зграде бр.2 и бр.3 и помоћна зграда, зграда бр.4 саграђене на парцели бр.105/2 к.о.Кањижа, Суботички пут 72, зграда прехрамбена индустрије и производње пића, зграда бр.1 – пекара, саграђена на парцели бр.107 к.о.Кањижа, Суботички пут бр.70, породична стамбена зграда, зграда бр.1 и помоћна зграда, зграда бр.2 саграђене на парцели бр.115 к.о.Кањижа, Франкопанова бр.5, Кањижа, земљиште и основна средства у власништву Млин Кањижа д.о.о. – у стечају – све наведено у ЛН 5585 и ЛН 921 КО Кањижа те у спецификацији опреме у Процени, која ће бити и саставни део продајне документације.****Напомена : објекти број 3,4,5 и 6 на парцели 105/1, те објекат број 4 на парцели 105/2, као и зграда 1 и 2 на парцели 115 к.о. Кањижа, у целости су порушени и у природи не постоје.** | **49.028.889,84** |  **35.020.635,60** |

Право на учешће у поступку продаје имају сва правна и физичка лица која:

1. Откупе продајну документацију.Након добијања профактуре, изврше уплату ради откупа продајне документације, у износу од 60.000,00 динара.. Профактура се може преузети сваког радног дана у периоду од 9 до 14 часова, најкасније **05.06.2018**.године, на адреси стечајног управника Богдана Јовановића, Панонска 41,Суботица, уз претходну најаву телефоном стечајном управнику.

2. уплате **депозит** на текући рачун стечајног дужника **205-238080-59** код «Комерцијалне банке » А.Д. Београд, Филијала Суботица**,** или положе неопозиву првокласну банкарску гаранцију наплативу на први позив, најкасније **5 дана** пре одржавања продаје (рок за уплату депозита је **05.06.2018.**). У случају да се као депозит положи првокласна банкарска гаранција, оригинал исте се ради провере мора доставити искључиво лично стечајном управнику, на адреси Панонска 41,Суботица , најкасније **05.06.2018. године до 14:00 часова** по београдском времену (GMT+1). Гаранција мора имати рок важења до **11.08.2018.** године. У обзир ће се узети само банкарске гаранције које пристигну на назначену адресу у назначено време;

3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 9:00 до 14:00 часова а најкасније 5 дана пре заказане продаје (уз претходну најаву стечајном управнику).

Након уплате депозита а најкасније **05.06.2018.** године, потенцијални купци, ради правовремене евиденције, морају предати стечајном управнику попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 11.06.2018. у 12 часова на адреси**. **Привредна комора Суботице, 2. спрат, Сенћански пут 15, Суботица, у Малој сали.**

**Регистрација учесника** почиње у 10:00 часова а завршава се у 11:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од 3 радна дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Другом најбољем понуђачу на јавном надметању депозит се враћа у року од 20 дана од дана јавног надметања.

Порези и трошкови се додају на постигнуту купопродајну цену.

Контакт телефон: **063/526 - 038**